ઈન્ડિયા ટુડેમાં છપાયેલા સમાચાર મુજબ આ સિક્રેટ રિપોર્ટ 30 ઓક્ટોબરના રોજ સ્ટેટ ઈન્ટેલીજન્સ વિભાગે મુખ્યમંત્રી શિવરાજ સિંહ ચૌહાણ સામે રજૂ કર્યો હતો. આ રિપોર્ટમાં એ કહેવામાં આવ્યુ છે કે વિધાનસભાની કુલ 230 સીટેમાંથી કોંગ્રેસ પાર્ટી 128 સીટો પર સત્તાધારી ભાજપથી આગળ નીકળી શકે છે. રિપોર્ટમાં ભાજપને માત્ર 92 સીટો મળવાનું અનુમાન છે. વળી, માયાવતીની બહુજન સમાજ પાર્ટી 6 સીટો પર આગળ નીકળી શકે છે. સમાજવાદી પાર્ટીની વાત કરીએ તો તેમના ખાતામાં ત્રણ સીટો જઈ શકે છે. એક સીટ ગોંડવાના ગણતંત્ર પાર્ટી પણ જીતી શકે છે.